প্রাচীন কাল পিঙ্ক গোলাপী রঙটি সাহিত্য উল্লেখিত হয়েছে। আনুমানিক ৮০০ খ্রিষ্টপূর্বাব্দে হোমার তার "ওডিসি"তে লিখেছেন "তখন, যখন সকালের সন্তান, গোলাপি-আঙুলের উষা উদিত হলো..." রোমান কবিরাও এ রঙের উল্লেখ করেছেন। লাতিন শব্দ "Roseus" মানে "গোলাপী" বা "পিঙ্ক"। লুক্রেতিউস তার "অন দ্য নেচার অফ থিংস" ("De rerum natura") মহাকাব্যে এই শব্দটি উষার সমার্থক হিসেবে ব্যবহার করেছেন।

মধ্যযুগের ফ্যাশনে গোলাপী রঙটি ব্যবহৃত হয়নি; অভিজাতগণ সাধারণত আরো উজ্জ্বল লাল, যেমন ক্রিমসন রঙ ব্যবহার করতেন। তবে নারীদের ফ্যাশনে এবং ধর্মীয় চিত্রকলায় রঙটির প্রচলন ছিল। ১৩শ ও ১৪শ শতকে চিমাবুয়ে এবং দুচ্চিওর চিত্রকর্মে শিশু খ্রিস্টকে প্রায়ই গোলাপী রঙের কাপড় পরিহিত দেখা যেতো, যে রঙটিকে খ্রিস্টের দেহের সাথে সম্পৃক্ত ভাবা হয়।

রাফায়েলের উচ্চ রেনেসাঁ চিত্রকর্ম "ম্যাডোনা অফ দ্য পিঙ্কস"-এ দেখা যায় শিশু খ্রিস্ট কুমারী মেরিকে একটি পিঙ্ক ফুল উপহার দিচ্ছেন। পিঙ্ক ছিল বিবাহের প্রতীক, এক্ষেত্রে সেটি মা ও সন্তানের মধ্যে এক আধ্যাত্মিক পরিণয় তথা বন্ধন বোঝাচ্ছে।

আধুনিক ইতিহাস
সূর্যাস্ত ও সূর্যোদয়ের রঙ কখনো গোলাপী হয় কেন
আধুনিকের শেষকাল
প্রাগৈতিহাসিক থেকে প্রাক-ধ্রুপদী কাল